P r e d k l a d a c i a   s p r á v a

	Návrh Koncepcie kontroly vo verejnej správe sa predkladá na rokovanie vlády SR v zmysle úloh vyplývajúcich z uznesení vlády SR č. 695/1999 a č. 230/2000.
	Predkladaný materiál vychádza z analýzy a zhodnotenia súčasného stavu kontroly v Slovenskej republike, poznatkov o fungovaní a účinnosti kontrolnej činnosti v jednotlivých rezortoch na úrovni miestnej štátnej správy a územnej samosprávy, ako aj zo zahraničných informácií.
	Podklady pre spracovanie predmetného návrhu Koncepcie kontroly vo verejnej správe tvorili: Návrh Koncepcie kontroly vo verejnej správe a zvyšovanie účinnosti verejnej kontroly, vypracovaný Úradom vlády SR a návrh Systému kontroly vo verejnej správe, vypracovaný Najvyšším kontrolným úradom SR. 
	Predmetný návrh Koncepcie kontroly vo verejnej správe vychádza zo Zásad stratégie reformy verejnej správy v Slovenskej republiky, z Koncepcie decentralizácie a modernizácie verejnej správy a Východísk financovania verejnej správy v súlade s Koncepciou decentralizácie a modernizácie verejnej správy. Je kompatibilný s Koncepciou vnútornej finančnej kontroly vo verejnej správe.
	V predloženom materiáli sú definované úlohy v oblasti legislatívy, odbornej prípravy a personálno-technického zabezpečenia, ktoré sú podmienkou k zdokonaleniu a zefektívneniu systému kontroly vo verejnej správe. Cieľom predkladaného materiálu je návrh novej koncepcie kontroly vo verejnej správe na všetkých jej úrovniach, s prihliadnutím na zvýšenú mieru účinnosti verejnej kontroly. Materiál rešpektuje súčasné kontrolné kompetencie, avšak s prihliadnutím na nové kontrolné úlohy a úlohy auditu, je nevyhnutné realizovať opatrenia na zefektívnenie kontrolného systému v Slovenskej republike.
	Materiál prešiel medzirezortným pripomienkovým konaním, kde boli vznesené zásadné pripomienky zo strany Ministerstva vnútra SR a Úradu vlády SR. Tieto zásadné pripomienky boli odstránené na rozporovom konaní, až na dve, na ktorých trvala Sekcia kontroly Úradu vlády SR. Tieto dva posledné rozpory boli odstránené na základe rokovania podpredsedu vlády SR pre ekonomiku a vedúceho Úradu vlády SR. Materiál je tak predkladaný bez zásadných pripomienok.